Մեր դիտարկմանը՝ հիմա, երբ Սերժ Սարգսյանը այլևս նախագահ չէ, չունի նախկին իշխանությունը, եղբոր մասով էլ արդեն քրեական գործ կա հարուցված, սպասելիք կա՞, որ ինչ-որ բան կփոխվի, Խուդյանը նկատեց. «Սպասելիք՝ չեմ կարող ասել։ Մենք արդեն հուլիսի 20-ին հայց ենք ներկայացնելու ՀՀ-ի դեմ։ Ես մեկ ամիս առաջ նորից եկա Հայաստան, որպեսզի օգնության ձեռք մեկնեմ, որ իրավապահ համակարգը կամք ունենա անդրադառնալու իմ գործին, բայց մերժում ստացա։ Ես միայն հասկանում եմ, որ միակ ճիշտ տարբերակը միջազգային կառույցների հետ գործ ունենալն է։ Գոնե իմ հարցի լուծումը ես միջազգային ատյանում եմ տեսնում։ Ես հոգնել եմ 7 տարի շարունակ նույն բանի մասին խոսելուց։ Այսօր իշխանությունները հենց ինձ պետք է դիմեին, խնդրեին, որ գայի, որպեսզի պարզաբանվեր, թե ինչ է կատարվել, բայց որոշակի անտարբերություն դեռևս կա։ Իմ ընկերությունը ՀՀ-ին պետք է 1.5 միլիոն դոլար հարկ վճարեր, բայց այդ ժամանակ իրենց, Լևոն Սարգսյանի համար 1.5 միլիոն դոլարը արժեք չուներ»,- ասաց Խուդյանը՝ հավելելով, որ դեռ ակնկալիք ունի, որ Լևոն Սարգսյանին պատասխանատվության ենթարկելու համար Հայաստանի իշխանությունները, իրավապահ մարմինները կդիմեն փաստեր ստանալու համար։